Bugundan e’tiboran "Muzeylar haftaligi" tadbiri boshlanadi. Unga ko‘ra, kelgusi yetti kun mobaynida fuqarolar uchun ayrim muzeylarga kirish bepul bo‘ladi. Muzeylar ro‘yxati: O‘zbekiston Davlat san’at muzeyi;   Abdulla Qodiriy uy muzeyi;   Yunus Rajabiy uy muzeyi;   O‘rol Tansiqboyev uy muzeyi;   Tamaraxonim uy muzeyi;   Sergey Yesenin uy muzeyi. Vazirlar Mahkamasining 2010 yil 12 aprelda chiqargan 68-son qarori 8-ilovasidagi nizomga ko‘ra "Muzeylar haftaligi" tadbiri har yili 2-8 sentabr kunlari o‘tkazilishi belgilab qo‘yilgan. Fuqarolar bir hafta davomida muzeylarga tashrif buyurib, milliy muzey fondiga kiritilgan ashyolar va kolleksiyalar bilan tanishib olishi mumkin.